Предстоящо в експоцентър „Флора" - Бургас - Най-добрият град
Начало Водещи новини Предстоящо в експоцентър „Флора"
Предстоящо в експоцентър „Флора“
Дискусията ще бъде в експо център Флора / Пресцентър Община Бургас
Маркетирай СЕ
10 февруари 2019 г. – от 11:00 до 17:00 ч.
ShortCut | events & networking организира семинар, озаглавен Маркетирай СЕ! Събитието има за цел в увлекателна, интерактивна и визуализирана форма да анализира спецификата на маркетинговите похвати, въз основа на най-добрите практики и нови тенденции. Както и да повиши уменията и знанията на участниците за онлайн продажбите, посредством най-новите методи и похвати.
Пред аудиторията ще застанат едни от най-изявилите се компании и личности в бранша.
За повече информация [email protected]
https://www.facebook.com/events/1217290311756096/
За първи път на българска сцена немското дуо Иван Петров (кларинет) – Джихе Лий (пиано) ще представят на бургаска и поморийска публика една разноцветната и вълнуваща програма с включени композиции от знаменити руски, френски и испански композитори от началото на ХХ век.
Иван Петров е роден в град Поморие. Той завършва своето средно образование в НУМСИ „Проф. Панчо Владигеров“ – Бургас в класа на Христо Кожухаров, след което продължава своето обучение в „Hochschule für Musik“, гр. Майнц, Германия, в класа на проф. Феликс Льофлер. Иван Петров концертира редовно като солист, оркестрант и камерен музикант в България, Германия, Швейцария, Италия, Испания. Той е носител на награди от много национални и международни конкурси, както и стипендиант на Deutschlandstipendium за изключителни постижения в областта на музиката към Johannes Guttenberg Universität, Майнц.
Свири като солист под съпровода на Бургаска Филхармония и на фестивала „Моцартови празници“ – гр. Правец.
През сезон 2016 / 2017 е част от състава Jungen Ensemble Philharmonie към Държавен театър Майнц, след което е ангажиран на позицията „Соло кларинетист“ в проект към същия театър за следващите два сезона.
Джихе Лий е родена в Сеул, Република Корея. На 4-годишна възраст започва да изучава пиано. Тя завършва своето средно образование в „Училище по изкуства Сунхуа“ в родния си град Сеул, а след това заминава за Германия, където завършва своята бакалавърска степен в Hochschule für Musik Детмолд при проф. Алфредо Перл и проф. Боб Ферщег. Тя продължава своето обучение в Conservatorio „Luca Marenzio“ в Бреша, Италия, а по – късно и в Магистърската програма на Hochschule für Musik Майнц в класа на проф. Томас Хел. Тя е редовен участник в майсторските класове на: проф. Ото Герлинде (Ваймар), проф. Андреа Фрьолих (Кьолн), проф. Кристиан Пол (Лайпциг), Манфред Леуте ( Берлин ), проф. Бернд Глемзер (Вюрцбург).
Тя е носител на многобройни награди от международни конкурси, сред които: „Czerny Competition“, „The Music Art Evaluation Competition“ и много други.
Информационни срещи на тема „Моето образование в чужбина – прием 2019“
16 февруари 2019 г., от 10:00 до 17:00 ч.
Cool Travel – Моето образование в чужбина, те кани на информационни срещи на тема „Моето образование в чужбина – прием 2019“ на 16 февруари в Експозиционен център Флора Бургас.
Събитието ще се проведе между 10 и 17 часа и ще предостави ценна информация от професионални образователни консултанти и представители на университети от чужбина.
От организаторите: Заповядай сам, с приятели, съученици или родителите си, за да разбереш повече за ТВОЕТО бъдеще и възможностите ти за образование зад граница. Независимо кой клас си и коя е желаната от теб държава, ние ти предлагаме индивидуален подход и пълна информация относно необходимите документи, сроковете за кандидатстване, възможностите за финансиране на образованието, стипендии, настаняване и други.
Очакваме те с предварителна БЕЗПЛАТНА, но задължителна регистрация, на http://bit.ly/2x1GgDB!
ВАЖНО: Един от регистриралите се ще спечели от нас самолетен билет до държавата, в която ще бъде приет с Cool Travel!
предишна статияЗапишете се в семинарите на Бизнес инкубатор – Бургас през февруари и март
Следваща статияЗала „Младост“ е домакин на волейболното дерби от Суперлигата между „Нефтохимик 2010“ и лидера „Хебър“